Testament hològraf o tancat amb clàusula de nomenament del cònjuge com a hereu usufructuari distribuïdor o com a legatari usufructuari distribuïdor (articles 18 a 23 de la Compilació de dret civil de les Illes Balears, Decret legislatiu 79/1990, de 6 de setembre, article 13 de la Llei de parelles estables)

Notes prèvies
I. La figura successòria de la persona distribuïdora requereix que sigui aplicable el dret successori propi de les illes de Mallorca o Menorca (art. 10 del Codi civil, CC), de manera que, en el moment d’atorgar testament, la persona testadora ha de tenir veïnatge civil mallorquí o menorquí o bé, en funció de la interpretació que es faci de l’article 36.2 del Reglament europeu de successions, la persona testadora estrangera ha de tenir la residència a l’illa de Mallorca o Menorca. El 17 d’agost de 2015 va entrar en vigor el Reglament europeu de successions núm. 650/2012, el qual regula les successions mortis causa amb repercussions transfrontereres. Abans de la seva entrada en vigor, era d’aplicació l’article 9.8 del Codi civil, que determinava que la llei aplicable era la nacional del causant en el moment de la mort. Amb el Reglament de successions, el criteri ha esdevingut el de la llei de la residència habitual del causant (art. 21 del Reglament), sempre que el causant no exerciti la professio iuris, és a dir, la designació de la llei de la seva nacionalitat (art. 22 del Reglament). 
A l’Estat espanyol coexisteixen diversos ordenaments civils. En els supòsits d’estats amb més d’un sistema civil, hi ha previst l’article 36 del Reglament 650/2012, segons l’apartat 1 del qual la llei aplicable és la que vengui determinada segons les normes de conflicte internes de l’estat. En el cas espanyol, la norma de conflicte interna és el veïnatge civil (art. 16.1.1 CC). Per tenir veïnatge civil s’ha de tenir nacionalitat espanyola, i ara el que es planteja és: quin serà el sistema civil aplicable a la persona estrangera amb residència habitual a les Illes Balears? Davant aquesta situació, s’ha proposat, entre d’altres, l’opció1 d’entendre aplicable el segon apartat de l’article 36 del Reglament i, per tant, seria aplicable el dret civil de la residència habitual de la persona estrangera. Podem tancar la qüestió amb la doctrina de la jurisprudència recent relacionada amb la CAIB i el dret successori balear (STSJIB 460/2021, de 14 de maig de 2021, FJ 7: “no genera discriminación permitir que la disponente —como ciudadana extranjera de la Unión Europea residente en Mallorca— pueda ordenar su sucesión individual conforme a la ley aplicable en dicha isla, por ser lo mismo que pueden hacer los españoles que cumplan con el requisito de la vecindad civil impuesto por la ley interna, y porque impedirle a aquella hacerlo por razón de su nacionalidad sí que resultaría discriminatorio”.)
II. La figura de la persona distribuïdora permet a la persona testadora delegar en una persona de la seva confiança la facultat de triar l’hereu definitiu o de repartir els béns de l’herència entre un grup determinat de parents. Aquesta institució serveix per premiar els parents que millor hagin cuidat del causant o del supervivent i permet ajornar la determinació final de l’hereu.
Les persones beneficiàries només tenen una mera expectativa d’un dret condicional suspensiu fins que se celebra l’elecció o la distribució. Estan subjectes a la condició de viure en el moment de verificar-se l’elecció o distribució. Només a partir d’aquell moment reben la condició d’hereus de l’ordenant (i no de la persona distribuïdora). 
III. El nomenament d’una persona distribuïdora com a hereva usufructuària universal és una de les formes més comunes: s’institueix la persona distribuïdora com a usufructuària i com a propietaris els fills o parents que la persona distribuïdora triï. Si no concorre amb altres hereus, la persona distribuïdora es considera legatària de l’usdefruit i hereva fiduciària de la nua propietat (aplicant l’article 15.3 de la Compilació de dret civil de les Illes Balears, CDCIB), amb la qual cosa es configura una substitució fideïcomissària implícita (articles 30 a 35 de la CDCIB). 
El nomenament de persona distribuïdora com a legatària de l’usdefruit universal suposa que la persona distribuïdora no és considerada hereva fiduciària. No se li aplica la institució ex re certa de l’article 15, per la qual cosa si les persones beneficiàries premorissin, la nua propietat passaria als hereus intestats del causant ordenant.
_____________________

Testament hològraf o tancat amb clàusula de nomenament del cònjuge com a hereu usufructuari distribuïdor o com a legatari usufructuari distribuïdor 

(En cas de testament obert o de contracte successori, és el notari o notària qui ha d’aconsellar sobre la redacció del testament.)
(El testament hològraf és escrit de pròpia mà i ha de dur la data i la signatura.)[footnoteRef:1] [1:  És important tenir present els requisits de forma: articles 688, 706, 707 i 708 del Codi civil. D’altra banda, aquest tipus de nomenament es podria fer per codicil hològraf, si l’encàrrec és només de distribució entre hereus ja nomenats en un testament (article 17 CDCIB).] 



.................. (lloc), ............... (data)


(Opció 1: per a persones amb nacionalitat espanyola)
Jo, Sr./Sra. .................., major d’edat,[footnoteRef:2] d’estat civil .................. (Escolliu: casat/ada o bé inscrit/a com a parella estable),[footnoteRef:3] amb veïnatge civil mallorquí/menorquí, amb domicili a .................., i DNI número .................. . [2:  No és una regla imperativa per al testament tancat, ja que el pot atorgar una persona major de 14 anys; no així l’hològraf. ]  [3:  Decret 112/2002, de 30 d’agost, pel qual es crea el Registre de parelles estables de les Illes Balears i se’n regulen l’organització i la gestió. ] 


(Opció 2: per a persones amb nacionalitat diferent de l’espanyola)[footnoteRef:4] [4:  Vegeu explicació a les notes prèvies.] 

Jo, Sr./Sra. .................., major d’edat, d’estat civil .................. (Escolliu: casat/ada o bé inscrit/a com a parella estable),[footnoteRef:5] amb residència a Mallorca/Menorca, amb domicili a .................., i NIE (o equivalent) número .................., renuncii a la llei successòria de la meva nacionalitat i me sotmet al dret civil de Mallorca/Menorca.  [5:  Decret 112/2002, de 30 d’agost, pel qual es crea el Registre de parelles estables de les Illes Balears i se’n regulen l’organització i la gestió. ] 


Exprés la meva resolució ferma de redactar testament hològraf/tancat, i tenint, al meu parer, la capacitat jurídica necessària per a això, declar i ordén la meva última voluntat:

DECLARACIONS

Som natural de .................. (localitat, província), on vaig néixer el dia ....................., fill/a dels finats Sr. .................. i Sra. .................., i me trob en estat de .................. (Escolliu: casat/ada en úniques, casat/ada en segones núpcies, inscrit/a com a parella estable) amb el Sr./Sra. .................., del matrimoni/de la convivència del qual tenc .................. fill/s anomenat/s:
- .................. (Nom i cognoms, data de naixement)
- .................. (Nom i cognoms, data de naixement)
- .................. (Indiqueu els fills que corresponguin.)

DISPOSICIONS

PRIMERA. Llegítima vidual 
Lleg al meu cònjuge/la meva parella estable, Sr./Sra. .................., l’usdefruit universal i vitalici de tot el meu haver/l’usdefruit vitalici de la meitat del meu haver hereditari, amb exprés rellevament d’inventari i fiança.[footnoteRef:6] [6:  En cas de tenir descendència, l’usdefruit ha de ser el que legalment correspongui per llegítima: la meitat de l’haver hereditari (article 45 CDCIB). En aquest cas, és més complicat fer un usdefruit universal per al cònjuge si no hi ha fixats ja els fills o filles com a hereus. ] 


SEGONA. Atribució de llegítimes
Les llegítimes dels meus descendents i altres legitimaris es defereixen des de la meva mort.[footnoteRef:7] [7:  La institució de la distribució s’entén sens perjudici de la llegítima que correspongui a les persones legitimàries.] 

Autoritz la persona distribuïdora perquè, si ho considera convenient, ordeni el pagament de les llegítimes en doblers, sense necessitat de formalitats especials, d’acord amb l’article 18 de la Compilació de dret civil de les Illes Balears.

(Opcional: es pot ajornar el pagament de les llegítimes, si les persones legitimàries accepten les regles de l’article 49 CDCIB).
Clàusula de cautela de protecció de l’usdefruit i la distribució (cautela socini):
Si algun dels meus descendents o legitimaris impugna aquest testament, no accepta les facultats ni els deures atorgats a la persona distribuïdora o exigeix la seva llegítima abans del moment previst per aquest testament en contra de la voluntat de la persona distribuïdora, quedarà immediatament privat de qualsevol dret superior a la seva estricta llegítima legal, amb la qual cosa la resta de la seva quota acreixerà els legitimaris que respectin la meva voluntat.

TERCERA. Atribució de llegat particular
Sens perjudici de les facultats de la persona distribuïdora i de les llegítimes, lleg amb caràcter particular i de forma directa a .................. (el meu fill o filla/familiar/amic o amiga), Sr./Sra. .........., el bé següent:
· .................................. (Descripció detallada del bé. Per exemple: Habitatge situat al c/ .................., finca registrada núm. ......./Vehicle marca ......., matrícula ....... /La quantitat de ....... euros).
Aquest llegat s’ha de lliurar lliure de càrregues i la persona beneficiària queda exclosa de la distribució posterior pel que fa a aquest bé concret.

QUARTA. Institució de la distribució 

(Opció 1)
Instituesc hereu/va universal usufructuari/ària distribuïdor/a el meu/la meva ................... (cònjuge/ parella), Sr./Sra. ..................., de tots els meus béns, drets i accions, tant presents com futurs.

(Opció 2)
Instituesc legatari/ària universal distribuïdor/a el meu/la meva ................... (cònjuge/ parella), el Sr./Sra. ..................., de tots els meus béns, drets i accions, tant presents com futurs.

CINQUENA. Encàrrec 

(En el cas de persona hereva universal usufructuària distribuïdora, podeu optar per dues opcions.) 

(Opció 1) Elecció i distribució 
La persona distribuïdora té l’usdefruit de tots els béns de la meva herència, i la nua propietat queda deferida als qui ella elegeixi (si realitza l’elecció per acte entre vius), d’acord amb aquest testament i amb l’article 18 de la Compilació de dret civil de les Illes Balears.

(Opció 2) Distribució
La persona distribuïdora té l’usdefruit de tots els béns de la meva herència, i la nua propietat dels béns de la meva herència correspon als qui resultin adjudicataris per la seva distribució (si la realitza per acte entre vius), d’acord amb aquest testament i amb l’article 18 de la Compilació de dret civil de les Illes Balears. 

(En el cas de legatari universal distribuïdor.)
La persona distribuïdora té l’usdefruit de tots els béns de la meva herència, i la nua propietat dels béns de la meva herència correspon als qui resultin adjudicataris per la seva distribució (si la realitza per acte entre vius), d’acord amb aquest testament i amb l’article 18 de la Compilació de dret civil de les Illes Balears. 

SISENA. Grup de parents beneficiaris

(Opció 1)
La persona distribuïdora pot elegir hereus o legataris i distribuir els béns entre els parents següents:
a) Els nostres fills comuns: ................... (nom dels fills). En el lloc de qualsevol fill que premori, els seus descendents per estirps.
b) Subsidiàriament, els meus nebots: ................... (nom dels nebots), i, en el lloc de qualsevol nebot que premori, els seus descendents per estirps.
c) ................... (Altres opcions són possibles, com ara els nebots de la persona distribuïdora, altres parents, grups d’amics).

La persona distribuïdora pot atribuir als parents esmentats la condició d’hereus o legataris, en parts iguals o desiguals, i pot excloure totalment les persones que no resultin elegides.

(Opció 2. Única opció en el cas de legatari universal distribuïdor)
La persona distribuïdora pot distribuir els béns entre els parents següents:
a) Els nostres fills comuns: ................... (nom dels fills). En el lloc de qualsevol fill que premori, els seus descendents per estirps.
b) Subsidiàriament, els meus nebots: ................... (nom dels nebots), i, en el lloc de qualsevol nebot que premori, els seus descendents per estirps.
c) ................... (Altres opcions són possibles, com ara els nebots de la persona distribuïdora).

La persona distribuïdora pot atribuir els béns a les persones esmentades, en parts iguals o desiguals, i pot excloure-les de la distribució de manera definitiva. 

SETENA. Facultats i deures de la persona distribuïdora 
7.1 La persona distribuïdora, com a usufructuària, té el dret d’ús i gaudi dels béns sotmesos a distribució. 
(Opcional: el causant pot afegir indicacions sobre l’administració dels béns[footnoteRef:8] i pot eximir la persona distribuïdora de realitzar inventari i/o de prestar garanties).  [8:  Se li apliquen per analogia els articles 30 a 35 de la CDCIB.] 


7.2 La persona distribuïdora pot exercir les facultats de distribució o d’elecció i distribució de la manera següent: 
(Podeu indicar-les totes o bé escollir una de les maneres.) 
a) Per acte entre vius, mitjançant escriptura pública de distribució o adjudicació de béns, irrevocable un cop atorgada.
b) Per donació universal de béns presents i futurs, irrevocable un cop atorgada.
c) Per acte de darrera voluntat, mitjançant testament o codicil,[footnoteRef:9] revocable mentre visqui. [9:  En un codicil es pot distribuir entre les persones que ja han estat designades hereves en el testament, però no es pot instituir directament un hereu (article 17 de la CDCIB). ] 

7.3 La persona distribuïdora ha d’exercitar l’elecció i/o distribució en el termini de ................... / La persona distribuïdora no està sotmesa a cap termini per exercitar l’elecció i/o distribució.

7.4 La persona distribuïdora pot imposar condicions, terminis i modes a les persones beneficiàries elegides, sempre que no sobrepassin els límits establerts per a les substitucions fideïcomissàries i dins els límits que fixa l’article 16 de la Compilació de dret civil de les Illes Balears.

7.5 La persona distribuïdora pot encomanar a una tercera persona l’execució material de les adjudicacions.

(En aquest cas, l’ordenant pot fer el nomenament de marmessor i/o de comptador partidor.) Nomèn marmessor/ora, executor/ora testamentari/ària i/o comptador/ora partidor/ora de la meva herència el Sr./Sra. ..................., amb DNI/NIE número ..................., a qui conferesc les més àmplies facultats per interpretar aquest testament, prendre possessió dels béns hereditaris, administrar-los, pagar deutes i llegítimes, i complir les meves disposicions de darrera voluntat, sens perjudici de les facultats atorgades al distribuïdor. (Adapteu la relació de facultats segons correspongui.)

7.6 La persona distribuïdora pot disposar dels béns sotmesos a distribució per pagar deutes hereditaris o les llegítimes i també en cas de necessitat.[footnoteRef:10] (Especifiqueu o aclariu, si escau, com procedir per valorar la necessitat, per exemple, a criteri de la persona distribuïdora).  [10:  En les modalitats d’hereu usufructuari i de legatari, és difícil de fonamentar el fet que la persona distribuïdora pugui disposar dels béns per altres causes no excepcionals, ja que es tractaria d’una distribució del residu, i el nomenament més adient seria el d’hereu universal distribuïdor. ] 


7.7 (Opcional) La persona distribuïdora tendrà dret a detreure la quarta trebel·liànica d’acord amb el procediment establert a la Compilació. 

VUITENA. Regles subsidiàries pel cas de frustració de la distribució
Si la persona distribuïdora me premorís[footnoteRef:11] o, sobrevivint-me, no arribés,[footnoteRef:12] per qualsevol causa, a efectuar la distribució o l’elecció dels hereus o legataris, s’han de considerar instituïts com a hereus per parts iguals: [11:  Són les regles dispositives que conté l’article 22, en relació amb l’article 26, de la CDCIB. Es poden fixar altres regles.]  [12:  Són les regles dispositives que conté l’article 20 de la CDCIB. Es poden fixar altres regles. ] 

a) Els meus fills que sobrevisquin a la persona distribuïdora, substituïts vulgarment pels seus descendents per estirps.
b) En defecte de fills i descendents, els nebots (podeu concretar amb coordinació amb la disposició sisena), substituïts vulgarment pels seus descendents per estirps. 
c) Subsidiàriament, els parents (podeu concretar amb coordinació amb la disposició sisena) més pròxims en grau entre els genèricament indicats en la disposició sisena. 

VUITENA bis. Frustració de la distribució per premoriència de totes les persones beneficiàries

(Podeu indicar conseqüències diferents segons el nomenament de persona distribuïdora o bé unificar les conseqüències.)

(Opció 1. En cas de nomenament de la persona distribuïdora com a hereva usufructuària universal.)[footnoteRef:13] En cas de frustració total de la distribució o elecció per premoriència o manca de totes les persones beneficiàries indicades en la disposició cinquena i els seus descendents sense que s’hagi verificat l’adjudicació, la institució d’hereu en favor del meu cònjuge/parella estable (distribuïdor/a) queda purificada i consolidada, i la persona distribuïdora ha d’esdevenir hereva universal i lliure de tots els meus béns. [13:  La lògica jurídica de la tipologia de nomenaments quan no intervé l’autonomia de la voluntat duria a la diferència de conseqüències segons el títol successori que té la persona distribuïdora. ] 


(Opció 2. En cas de nomenament de la persona distribuïdora com a legatària usufructuària universal.) En cas de frustració total de la distribució per premoriència o manca de totes les persones beneficiàries indicades en la disposició cinquena i els seus descendents, la nua propietat dels béns de la meva herència ha de ser deferida als meus hereus intestats d’acord amb la llei, i es manté l’usdefruit universal en favor del legatari distribuïdor.

(Opció 3. En cas d’unificar els supòsits en la mateixa conseqüència.) En el supòsit de premoriència o manca de totes les persones beneficiàries designades en la disposició cinquena, així com dels seus descendents per estirps, sense que la persona distribuïdora hagi efectuat la distribució o l’elecció, el meu/la meva ................... (cònjuge/parella estable), Sr./ Sra. ..................., queda expressament i directament instituït hereu/eva universal i lliure de tots els meus béns, drets i accions, amb la qual cosa es consolida en la seva persona la plena propietat de tota l’herència de forma definitiva.

VUITENA. Revocació de disposicions anteriors
Revoc totalment qualsevol altre testament, codicil o disposició de darrera voluntat que hagi atorgat amb anterioritat.

I perquè consti, redact aquest testament de la meva pròpia mà, el dat i el sign:

(Signatura manuscrita de la persona testadora)

(Nom i cognoms de la persona testadora)
	


Nota: aquest formulari s’ha elaborat gràcies a la col·laboració del Govern de les Illes Balears. L’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.

